recursal/SuperWikiNEXT-32B huggingface dataset:
| **Antanas Jankauskas (1940)** |
| --- |
| Gimė | 1940 m.Alytaus raj. |
| Mirė | 1996 m. (~56 metai)Kaunas |
| Sutuoktinis (-ė) | Goda Janonytė-Jankauskienė |
| Vaikai | Putinas, Dobilas |
|  |
| Veikla | inžinierius statybininkas |
| Sritis | kelių ir tiltų statyba |
|  |
| Išsilavinimas | aukštasis |
| Alma mater | Leningrado geležinkelių transporto inžinerių institutas |
| Žinomas (-a) už | Jurbarko tiltas, Rusnės tiltas, statiniai Kogalyme, Slavutyčiuje |
|  |
| Žymūs apdovanojimai |
| * Lietuvos TSR nusipelnęs statybininkas
 |

**Antanas Jankauskas** (1940 m. Alytaus raj. – 1996 m. Kaune) – Lietuvos inžinierius statybininkas, daugiausiai dirbęs transporto statinių statybose.

Biografija
----------

Antanas Jankauskas baigė Alytaus Žaliąją gimnaziją (1958 m.), Leningrado geležinkelių transporto inžinerinį institutą (1966 m. „Tiltų ir tunelių" specialybė). Pasižymėjo stambių transporto statinių statybose Lietuvoje: Rusnės tiltas (1972–1974 m.), Jurbarko tiltas (1975–1978 m.). Vadovavo didelėms statybinėms organizacijoms, atstovavusioms Lietuvą Sibiro kelių statybose Kogalyme (Kelių statybos valdyba Nr.12, 1980–1987 m.), černobyliečių miesto Slavutyčiaus statybose Ukrainoje (Kauno Namų satybos kombinatas, iki 1996 m.). 

Antano Jankausko profesinė inžinerinė veikla įvertinta Lietuvos TSR nusipelniusio statybininko vardu, Rusijos apdovanojimais.

Šaltiniai
---------

* Goda Janonytė-Jankauskienė. „Kelias", leid. „Dobilas", Jonava – 2001 m. ISBN 9955-417-47-1
* A. Vėsulas, A. Palionis. „Kelias į naftos versloves", leid. Eksperimentinis meninio konstravimo biuras, Vilnius – 1985 m.

Išnašos
-------

1. ↑  Henrikas Kebeikis. Jurbarko tiltas per Nemuną p. 48 Archyvuota kopija 2024-03-01 iš Wayback Machine projekto.
Sopwith 1 1/2 Strutter - šio tipo orlaivis, gamykliniu Nr. 1527, buvo pirmasis Lietuvos kariuomenės įgytas orlaivis.
**Inžinerijos bataliono Aviacijos kuopa** – struktūra, veikusi 1919 m. kovo 1 – kovo 11 d. ir apjungusi visus Lietuvos karinės aviacijos pajėgumus. Aviacijos kuopa buvo suformuota reorganizavus Inžinerijos bataliono Aviacijos būrį. 

Pirmasis Lietuvos karinės aviacijos ženklas (roundelis), naudotas 1919-1920 m. 
Aviacijos kuopai vadovavo majoras Petras Petronis (1887–1950).

Orlaiviai
---------

Aviacijos kuopa turėjo vieną britų gamybos naikintuvą Sopwith 1 1/2 "Strutter" (Lietuvos kareivių paimtas kaip karo grobis vasario 5 d. kai kurui pasibaigus prie Jiezno teko nusileisti juo skridusiems bolševikų lakūnams) ir aštuonis vokiečių gamybos žvalgybinius-bombonešius LVG C.VI (įsigyti Vokietijoje ir į Kauną atgabenti 1919 m. vasario 27 d.).

Pirmasis orlaivis su Lietuvos karo aviacijos ženklais į orą pakilo 1919 m. kovo 1 d. Tai buvo LVG C VI.

Reorganizacija
--------------

1919 m. kovo 12 d. Inžinerijos bataliono Aviacijos kuopa buvo panaikinta. 

Jos pagrindu buvo sudaryta Aviacijos dalis – atskira Lietuvos kariuomenės dalis.

Bibliografija
-------------

* (LT) Lietuvos karinės oro pajėgos, Visuotinė lietuvių enciklopedija,
* (LT) Petronis Petras, Plieno sparnai, http://www.plienosparnai.lt/page.php?766
* (LT) Pirmieji karo aviacijos lėktuvai 1919-23 m. Plieno sparnai,

Išnašos
-------

1. ↑  Petronis Petras, Plieno sparnai,
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Miesto padėtis
**Konsepsion de Buena Esperansa** (isp. *Concepción de Buena Esperanza*) arba **Konsepsion del Bermechas** (*Concepción del Bermejo*) – buvęs ispanų kolonizatorių miestas Pietiniame Čiake, dabartinės Argentinos Čiako provincijoje, Impenetrable regione. Gyvavo tarp 1585 ir 1632 m. Miestas įkurtas strateginiame kelyje tarp Asunsjono ir Tukumano, *senda macomita* take, jungusiame Bermecho ir Salado upes. Veikė enkomjendos sistema: plantacijose auginta medvilnė, tiekiamas vaškas, vystyta prekyba. Regione gyveno skirtingų grupių, klajokliškos, nuožmios indėnų gentys, todėl jų evangelizacija ir adaptavimas prie žemės ūkio darbų buvo sunkus. 1631 m. indėnų genčių sąjunga užpuolė Konsepsjoną ir jo gyventojai buvo priversti bėgti į Korientesą. Vėliau keliskart nesėkmingai bandyta miestą atkurti, kol 1645 m. galutinai paleistas jo kabildas.

Nuo 1943 m. pradėti vietovės kasinėjimo darbai, vėliau įkurtas archeologinis parkas.
|  |  |
| --- | --- |
|    | **Dėmesio! Straipsnis šiuo metu yra aktyviai redaguojamas.**Prašome nedaryti straipsnio pakeitimų, kol šis pranešimas yra rodomas. Tokiu būdu išvengsime redagavimo konfliktų.Norėdami sužinoti kas dirba prie straipsnio ir kada prasidėjo redagavimo sesija, skaitykite redagavimo istoriją. |


**Baltijos futbolo lyga**|
|  |
| Baltijos futbolo lyga logo |
| **Sporto šaka** | Futbolas |
| **Įkurta** | 1990 m. |
| **Klubų skaičius** |  |
| **Valstybė** | Lietuva LietuvaLatvija LatvijaEstija Estija |
| **Dabartiniai čempionai** |  |
|  |

**Baltijos futbolo lyga** – lyga kurioje žaidžia stipriausios Baltijos valstybių, taip pat Kaliningrado srities (1990 ir 1993 m) bei Baltarusijos (1993 m.) klubinės futbolo komandos.

Istorija
--------

Lyga organizuota 1990, 1993, 2007, 2008, 2009-2010 ir 2010-2011 m.

1990 m. Baltijos lyga vyko vienu metų su dalyvaujančių komandų šalių futbolo čempionatais, todėl šio turnyro komandos savo šalių čempionatuose nedalyvavo. Tai buvo vienintelis kartas kai varžybos vyko lygos formatu.

1993 m. Baltijos lygos varžybose dalyvavo aštuonios komandos, padalintos į dvi grupes. Daug rungtynių neįvyko, iš likusių komandų buvo suformuoti pusfinaliai ir finalas. 

Baltijos lyga buvo atgaivinta 2007 m. ir vyko keturis sezonus. Pirmus du sezonus 12 komandų buvo padalintos į 4 grupes po 3 komandas, 8 komandos pateko į atkrintamąjį etapą. Paskutinius du sezonus varžybos vyko tik atkrintamuoju principu, dalyvavo 16 komandų. 

Idėja vėl atgaivinti Baltijos lygą pasirodė 2024 m. pradžioje. Idėjos iniciatoriai – Latvijos futbolo federacija. Siūlomas formatas – du ratai savo lygose kovo-birželio mėnesiais, po kurių po 4 komandas iš Lietuvos, Latvijos ir Estijos pirmojo lygmens patektų į Baltijos lygą. Komandos sužaistų du ratus tarpusavyje liepos-spalio mėnesiais. Kiekvienos šalies geriausia komanda taptų savo šalies čempionais. Likusios, 5-10 vietas užėmusios komandos toliau kovotų savo šalies lygose dėl išlikimo. UEFA palaikė šią idėją, ir žadėjo kiekvienai šaliai po dvi vietas Čempionų lygoje.

Nuorodos
--------

* Oficiali svetainė (iš Wayback Machine projekto)
* Archyvas Archyvuota kopija 2008-07-27 iš Wayback Machine projekto.
* RSSSF

Šaltiniai
---------

1. ↑

  


|  |  |  |  |  |  |  |
| --- | --- | --- | --- | --- | --- | --- |
| 

| Ž • A • RLietuva Baltijos futbolo lygos sezonai |
| --- |
|  |
| Sezonai | 
1990 · 1993· 2007 · 2008 · 2009–10 · 2010–11 |
|  |
| Baltijos futbolo lyga · Baltijos taurė · Baltijos futsal taurė |

 |
| ***Moteris, kuri svajojo apie vyrą*** |
| --- |
|  |
|  |
| Pavadinimas | Kvinden der drømte om en mand |
| Kilmės šalis |  Danija Lenkija Prancūzija |
| Režisierius | Per Fly |
| Vaidina | Sonja Richter  Marcin Dorociński  Michael Nyqvist  Olga Bołądź |
| Metai | 2010 |
| Žanras | drama |
| Trukmė | 100 min. |
| Kalba | anglų |
| Biudžetas | 4 mln. JAV dolerių |
| **IMDb įrašas** |

**Moteris, kuri svajojo paie vyrą** (dan. *Kvinden der drømte om en mand*) – 2010 m. sukurta erotinė drama.

Turinys
-------

DĖMESIO: *toliau atskleidžiamos kūrinio detalės*

Karen – sėkminga mados fotografė iš Danijos, kuri keliauja po įvairias šalis, dažnai palikdama namuose vyrą Johaną su judviejų dukra.

Paryžiuje Karen sutinka išvaizdų vyrą, dėl kurio tiesiog pameta galvą. Maciekas, Varšuvos ekonomikos mokyklos profesorius, atvykęs į konferenciją, tampa jos meilužiu pačios Karen iniciatyva. Po trumpo romano jie grįžta į savo šalis, tačiau Karen niekaip negali jo pamiršti. Gavusi pasiūlymą vykti fotosesijos į Varšuvą, ji susiruošia kartu su šeima, tačiau trauka Maciekui kur kas stipresnė. Jie atnaujina savo santykius, apie kuriuos netrunka sužinoti Johanas. Pasiėmęs dukrą jis grįžta namo, tuo tarpu Karen apsistoja tuščiame meilužio bute, kuriame jis skyrė jai pasimatymus. Stebėdama priešais esančius butus, Karen netrunka sužinoti, kur gyvena jos meilužis ir kad jis taip pat turi šeimą. 

Dėl nuolatinių Karen priekaištų ir persekiojimo Maciekas netrunka nuo jos pavargti ir nusprendžia nutraukti judviejų santykius, tačiau palikti viskam pasiryžusią moterį nėra taip paprasta.

Pagrindiniai aktoriai
---------------------

*Aktorius – vaidmuo*
* Sonja Richter – Karen
* Marcin Dorociński – Maciek
* Michael Nyqvist – Johan
* Tammi Øst – Marie
* Rafał Fudalej – Tomek
* Olga Bołądź – Olga
* Alberte Blichfeldt – Josefine
* Hubert Zawojek
* Teresa Owczynnikow

Šaltiniai
---------

1. ↑  „Per Fly har skuespillere på plads". Suarchyvuotas originalas 2015-02-05. Nuoroda tikrinta 2015-02-05.
2. ↑  „Sunflowers". *rottentomatoes.com*. Nuoroda tikrinta 2021-09-07.
Pirmasis *Spirou* numeris
**Spirou** – savaitinis Belgijos komiksų žurnalas, kurį leido *Dupuis* kompanija. Pirmą kartą pasirodė 1938 m. balandžio 21 d. kaip *Le Journal de Spirou*, tai buvo 8 puslapių savaitinis žurnalas, sudarytas iš trumpų istorijų.

Istorija
--------

### Sukūrimas

Kartu su savaitiniu žurnalu *Le Journal de Mickey* Prancūzijoje ir savaitiniais Tintino nuotykiais *Le Petit Vingtième*, daug naujų komiksų žurnalų arba jaunimo žurnalų su komiksais pasirodė Prancūzijoje ir Belgijoje antrojoje 1930 m. pusėje. 1936 m. patyręs leidėjas Jean Dupuis padarė savo sūnūs Paul ir Charles atsakingus už naują žurnalą, kuris skirtas paaugliams.

Iš pradžių žurnalas pasirodė 1938 m. buvo didelio formato ir buvo pasiekiamas tik prancūzų kalba ir tik Valonijoje.

Šaltiniai
---------

1. ↑  Carlsen Comics. „Belgisk albumkonge død". Suarchyvuotas originalas 2007-09-29. Nuoroda tikrinta 2012-03-08.
2. ↑  JDM-outducks.org. „JDM-21 Octobre 1934". Suarchyvuotas originalas 2008-07-27. Nuoroda tikrinta 2012-03-08.
3. ↑  BDparadisio. „Le Journal Spirou a 60 ans".
*Kitos reikšmės – Šv. Brunono Kverfurtiečio bažnyčia.*
Koordinatės: 55°41′01″š. pl. 21°10′52″r. ilg.﻿ / ﻿55.6836°š. pl. 21.1812°r. ilg.﻿ / 55.6836; 21.1812

|  Klaipėdos šv. Brunono Kverfurtiečio bažnyčia |
| --- |
|  |
| **Vyskupija** | Telšių |
| **Dekanatas** | Klaipėdos |
| **Savivaldybė** | Klaipėdos miestas |
| **Gyvenvietė** | Klaipėda |
| **Adresas** | Debreceno g. 3A |
| **Statybinė medžiaga** | mūras |
| **Pastatyta** | 2023 m. |

**Klaipėdos šv. Brunono Kverfurtiečio bažnyčia** – naujai pastatyta katalikų bažnyčia Klaipėdoje, Debreceno mikrorajone, Debreceno g. 3A.

Parapija
--------

2007 m. sausio 7 d. Klaipėdoje įkurta nauja katalikų Telšių vyskupijos parapija, pavadinta Šv. Brunono Kverfurtiečio vardu. Jos aptarnavimas patikėtas pranciškonams konventualams. Laikinosios parapinės koplyčios adresas – Debreceno g. 3. Nauja parapija apima teritoriją, ribojamą Baltijos pr. Jakų žiedo, krašto kelio Šilutės kryptimi, Lipkių, Statybininkų, Nevėžio, Nemuno, Strėvos, Minijos gatvių.

Bažnyčios statyba
-----------------

Būsimai bažnyčiai numatyta vieta – nuo Debreceno g. į pietus esančiame „Draugystės" parke. Bažnyčios ir vienuolyno komplekso I statybų etapo darbai – koplyčios ir varpinės statyba pradėti 2011 m. Rangovas – UAB „Aldasta", projektuotojas – UAB „Andrijauskas ir partneriai" Klaipėdos architektų biuras Religinio centro statybas, be kitų, remia AB „Klaipėdos nafta". Šis centras tapo ne tik tikinčiųjų susibūrimo vieta, bet ir užimtumo centru jaunimui, moksleiviams. Religinis centras pastatytas Klaipėdos Debreceno gyvenamajame rajone, kuriame susibūrusi gausi parapijiečių bendruomenė, be to, jame laukiama tikinčiųjų ir iš aplinkinių gyvenamųjų rajonų, kur, skaičiuojama, gyveno apie 50 tūkst. klaipėdiečių.

Parapija ir Lietuvos architektų sąjungos Klaipėdos apskrities organizacija buvo paskelbusi atvirą architektūrinį konkursą Klaipėdos šv. Brunono Kverfurtiečio bažnyčios ir vienuolyno komplekso architektūrinei idėjai sukurti. Pats bažnyčios ir vienuolyno kompleksas sudarytas iš keturių dalių: koplyčia, bažnyčia, vienuolynas ir varpinė. Statybos vyko pagal architektų Mantės Černiūtės–Amšiejienės ir Ramūno Amšiejaus parengtą projektą.

2023 m. gruodžio 9 d. naujai pastatytą bažnyčią pašventino Telšių vyskupas Algirdas Jurevičius.

Galerija
--------

* Buvusio „Draugystės" parko įkūrimo akmuo (1975)Buvusio „Draugystės" parko įkūrimo akmuo (1975)
* Paminklinis akmuo bažnyčios aukotojamsPaminklinis akmuo bažnyčios aukotojams

Šaltiniai
---------

1. ↑
2. ↑
3. ↑
4. ↑   Archyvuota kopija 2017-03-12 iš Wayback Machine projekto.
5. ↑  Klaipėdoje pašventinta Šv. Brunono Kverfurtiečio bažnyčia *bernardinai.lt*

Nuorodos
--------

|  |  |
| --- | --- |
|  | **Vikiteka: Klaipėdos šv. Brunono Kverfurtiečio bažnyčia** – vaizdinė ir garsinė medžiaga  |

* Klaipėdos šv. Brunono Kverfurtiečio parapija (*telsiuvyskupija.lt*)
* Pranciškonų Klaipėdos šv. Brunono Kverfurtiečio parapija (*facebook.com*)
* Ekumeninės pamaldos šv. Brunono Kverfurtiečio koplyčioje
Sesės salų vieta Ugandoje (pažymėta raudonai)
Bugalos salos krantas (Sesės salos)
Garniai Sesės salose
**Sesės salos** (angl. *Ssese Islands*) – Ugandai priklausantis salynas iš 84 salų šiaurvakarinėje Viktorijos ežero dalyje. Salos administraciškai sudaro Centrinio regiono Kalangalos rajoną, kurį sudaro vien šių salų teritorija.

Salų vieta
----------

Salos yra šiaurvakariniame Viktorijos ežero (antras pagal dydį gėlavandenis pasaulio ežeras) kampe.

Didžiausia salyno sala yra Bugalos sala (angl. *Bugala Island*), kurios didžiausias miestas yra Kalangala. Šis miestas yra Kalangalos rajono centras, 51 km nutolęs į pietvakarius nuo Entebės, miesto Vakiso rajonas, žemyninėje Ugandos dalyje.

Salyną sudaro dvi salų grupės. Pietinė grupė gali būti vadinama *Bugalos grupe*, nes didžiausia sala joje yra Bugalos sala. Šiaurrytinė salų grupė gali būti vadinama *Koomės grupe*, pagal grupėje didžiausią Koomės salą. Salų grupes skiria Koomės sąsiauris (*Koome Channel*).

* Didžiausios Bugalos grupės salos: Bubekė, Bufumira, Bugala, Bukasa, Bujova, Funvė ir Serinja.
* Didžiausios Koomės grupės salos: Damba, Koomė ir Luvajis.

Salų dydis įvairus, nuo 1 ha ploto iki 40 km ilgio (ilgiausia Bugalos sala).

Sesės salose gyvena viena iš bantų kalbų kalbanti basesių gentis, artimai susijusi su bagandais ir basogais, nors jų kalba kiek skiriasi. Iki atvykstant europiečiams salos buvo svarbus regiono dvasinis centras. Maždaug 43 salos (50% salų) yra gyvenamos.

Ekonominė veikla
----------------

Pagrindinis verslas Sesės salose yra didžiulių didžiųjų nilinių ešerių žūklė, didelė dalis šių žuvų eksportuojama. Didelį susirūpinimą salose kelia pernelyg didelis šių žuvų išgaudymas. Kitos svarbios verslo šakos yra žemės ūkis, miškininkystė ir turizmas.

Salose verčiasi ir gyvulininkyste. Auginama apie 300 galvijų, 250 000 vištų ir ančių, 1235 ožkos ir 7000 kiaulių.

Privati alyvpalmių aliejaus perdirbimo kompanija BIDCO, įsikūrusi žemyninėje Ugandos dalyje, Džindžos rajone salose turi 6100 hektarų alyvpalmių plantacijų. Be to, alyvpalmes pagal sutartis augina ir ūkininkai, parduodantys savo produkciją BIDCO kompanijai. 2010 m. alyvpalmių aliejaus gamykla ėmė gaminti 1,5 MW elektros, kurią gamina degindama bagasą ir dalį aliejaus. Gaminama energija tiekiama aliejaus gamyklos poreikiams tenkinti, o perteklius parduodamas Kalangalos miestui, didžiausiam salyne.

Miško kirtimas yra dar viena ekonominė veikla, kuria verčiamasi Sesės salyne.

Gyvoji gamta
------------

Salose gyvena nemažai žvėrių, įskaitant primatus, kurie žemyninėje dalyje yra gana reti. To dėka salose vis labiau plečiasi turizmas, kurio infrastruktūra dar menka, bet po truputį vystoma.

Nuorodos
--------

|  |  |
| --- | --- |
|  | **Sesės salos** – kelionių gidai, susiję su straipsniu |

1. ↑  Estimated Nautical Distance Between Entebbe And Kalangala With Map
2. ↑  The Economy of Kalangala District Archyvuota kopija 2015-06-17 iš Wayback Machine projekto.
3. ↑  BIDCO Invests US$130 million in Uganda Archyvuota kopija 2010-04-04 iš Wayback Machine projekto.
4. ↑  Overview of the BIDCO Palm Oil Project Archyvuota kopija 2011-06-05 iš Wayback Machine projekto.
| Stacy Valentine |
| --- |
|  |
|  |
|  |
| Tikras vardas | Stacy Baker |
|  |
| Gimė | 1970 m. rugpjūčio 9 d. (53 metai)  Tulsa, Oklahoma, JAV |
|  |
| Šalis |  JAV |
|  |  |
|  |  |
|  |  |
|  |  |
|  |  |
|  |
|  |  |
|  |  |
|  |
|  |
| Apdovanojimai |
| XRCO Šlovės galerija 2009 m.  AVN Šlovės galerija 2012 m. |

**Steisė Valentain** (tikrasis vardas – *Stacy Baker*; g. 1970 m. rugpjūčio 9 d. Tulsa) – buvusi JAV pornografinių filmų aktorė.

Biografija
----------

Steisė gimė Tulsoje, Oklahomos valstijoje, kur sulaukusi 6 mėnesių buvo įvaikinta. Sulaukus 11, tėvai išsiskyrė ir ji liko su mama, su kuria labai gerai sutarė.

Steisė labai jauna ištekėjo ir tapo namų šeimininke.

1995 metais ji nusprendė dalyvauti žurnalo „Gallery" mėgėjiškų nuotraukų serijai „Girl Netx Door". Laimėjusi pirmą vietą ji gavo galimybę pozuoti žurnalui „Hustler". Fotosesija vyko Meksikoje, kurios metu Steisė sulaukė pasiūlymo nusifilmuoti kompanijos „Coast to Coast" pornografiniame filme „Bikini Beach 4". Ji sutiko ir filmavimas įvyko ten pat, Meksikoje.

Grįžusi namo Steisė nusprendė visiškai pakeisti savo gyvenimą: išsiskyrė su vyru ir persikėlė į Los Andželą, kur toliau ėmė filmuotis pornografiniuose filmuose.

1999 metų dokumntinaime filme „The Girl Next Door" ji papasakojo, kad tapo porno aktore, nes nusibodo namų šeimininkės gyvenimas.

Savo pseudonimą „Valentain" ji pasirinko dėl to, kad pirmoji jos scena Meksikoje buvo nufilmuota per Valentino dieną.

2000 vasario 14 dieną, praėjus lygiai 4 metams nuo debiutinės scenos filmavimo, Steisė suvaidino paskutinį kartą ir pasitraukė iš pornografijos, sukūrusi vaidmenis 70 juostų.

Nuo 2010 metų ji gyvena Kalifornijoje ir užsiima naujų modelių paieška žurnalui Penthouse.

Apdovanojimai
-------------


| Metai | Apdovanojimas | Kategorija | Rezultatas |
| --- | --- | --- | --- |
| 1997 | XRCO apdovanojimas | Starlet of the Year | laimėjo |
| XBIZ apdovanojimas | Best New Starlet | laimėjo |
| 1998 | Hot d’Or | Bet American Starlet | laimėjo |
| F.O.X.E. Award | Fan Favorite | laimėjo |
| 1999 | XRCO apdovanojimas | Performer of the Year | laimėjo |
| F.O.X.E. Award | Fan Favorite | laimėjo |
| Barcelona International | Best Actress | laimėjo |
|

Nuo 2009 metų ji priklauso XRCO, o nuo 2012 - AVN Šlovės galerijoms.

Šaltiniai
---------

1. ↑  „porn-star-bio-movies". Suarchyvuotas originalas 2011-02-27. Nuoroda tikrinta April 15, 2013. `{{cite web}}`: Cite has empty unknown parameter: `|3=` (pagalba); Nežinomas parametras `|dead-url=` ignoruotas (`|url-status=` suggested) (pagalba)
2. ↑   Archyvuota kopija 2009-03-02 iš Wayback Machine projekto.
3. ↑  nm0884311/ Stacy Valentine Biography Archyvuota kopija 2012-08-29 iš Wayback Machine projekto. at IMDb.com

Nuorodos
--------

|  |  |
| --- | --- |
|  | **Vikiteka: Stacy Valentine** – vaizdinė ir garsinė medžiaga  |

* IMDb profilis
| **Choeropsis liberiensis** |
| --- |
| Mažasis hipopotamas (Hexaprotodon liberiensis)Mažasis hipopotamas (*Choeropsis liberiensis*) |
| Apsaugos būklė |
| Nykstantys (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Porakanopiai  *( Artiodactyla)* |
| Šeima: | Hipopotaminiai  *( Hippopotamidae)* |
| Gentis: | Mažieji hipopotamai  *( Choeropsis)* |
| Rūšis: | Mažasis hipopotamas  *( Choeropsis liberiensis)* |

 |
| Binomas |
| ***Choeropsis liberiensis***Morton, 1849 |
| Paplitimas |

**Mažasis hipopotamas** (*Hexaprotodon liberiensis*, sin. *Choeropsis liberiensis*) – hipopotaminių (*Hippopotamidae*) šeimos stambus žinduolis. Paplitęs izoliuotomis populiacijomis Vakarų Afrikos (daugiausia Liberijoje, taip pat Siera Leonėje, Dramblio Kaulo Krante, Gvinėjoje).

Mažasis hipopotamas gerokai mažesnis už didįjį hipopotamą – kūnas 1,5–1,75 m ilgio, uodega 0,2 m, aukštis ties pečiais 0,7–1 m, sveria 160–275 kg. Oda viršuje tamsiai ruda, leidžiantis link papilvės ir gerklės šviesėja. Odos poros išskiria blizgų, rausvai rudą skystį, vadinamą „kraujo prakaitu", kuris saugo odą nuo nudegimo. Nuo didžiojo hipopotamo skiriasi proporciškai ilgesnėmis kojomis ir kaklu, akimis galvos šonuose, į priekį pakilusia nugara.

Patelės veda 1 jauniklį, kurį išnešioja per 184–210 dienų. Žindo 6–8 mėnesius. Nelaisvėje išgyvena iki 43 metų.

Mažieji hipopotamai gyvena žemumų miškuose, netoli vandens telkinių. Nuolat laikosi pelkėse, upėse, upokšniuose, kur drėkina odą ir slepiasi nuo priešų. Vengia atvirų vietų. Neretai įsikuria pakrančių urvuose, ypač tuose, kurių anga apsemta.

Priešingai nei didieji, mažieji hipopotamai laikosi pavieniui, vengia tarpusavio kontakto, teritoriją žymi išmatomis. Aktyviausi nuo vidurdienio iki vidurnakčio. Dieną slepiasi vandenyje ar pakrantėse. Maitinasi sausumos ir vandens augalais, nukritusiais vaisiais. Išgąsdinti bėga ir slepiasi tarp augalų.

Vietinių gyventojų kartais medžiojami dėl mėsos. Rūšis nyksta dėl buveinių mažėjimo (miškų kirtimo, žemdirbystės plėtros), medžioklės, ginkluotų konfliktų. Iki XX a. vid. mažieji hipopotamai gyveno ir Nigerijoje, Nigerio deltoje (porūšis *C. liberiensis heslopi*), tačiau apie juos žinoma tik iš užrašų ir 4 rastų kaukolių.

* 
* 
* 
*

Šaltiniai
---------

1. ↑   „IUCN Red List - Choeropsis liberiensis". IUCN Red list.
2. ↑  *Žinduolių pavadinimų žodynas: lotynų, lietuvių, anglų, prancūzų, rusų, vokiečių kalbomis* / [rengė P. Bluzma (ats. red.), R. Mažeikytė, E. Mickevičius, J. Prūsaitė, K. Baranauskas, R. Baleišis]. – Vilnius : Ekologijos inst. l-kla, 2002
3. 1 2 3 4 5 6  *Hexaprotodon\_liberiensis*,ADW – Animal Diversity Web. University of Michigan, Museum of Zoology.


|  |  |
| --- | --- |
|  | **Vikiteka: Mažasis hipopotamas** – vaizdinė ir garsinė medžiaga  |
**Brady Manek**|  |
| Asmeniniai duomenys |
| Gimimo data | 1998 m. rugsėjo 4 d. (25 metai) |
| Gimimo vieta | Edmondas, Oklahoma, JAV |
| Ūgis | 2,06 m |
| Klubas |
| Dabar žaidžia | Kauno „Žalgiris" |
| **Pozicija** | Sunkusis krašto puolėjas |
| Profesionalūs klubai |
| 2022–202320232023– | Perto „Wildcats"Bursos „Tofaş"Kauno „Žalgiris" |  |
|  |

**Breidis Risas Menekas** (*Brady Reece Manek*, g. 1998 m. rugsėjo 4 d.) – Jungtinių Amerikos Valstijų krepšininkas, rungtyniaujantis Kauno „Žalgirio" komandoje, sunkiojo krašto puolėjo pozicijoje.

Karjera
-------

Baigė Haros vidurinę mokyklą (Oklahoma), 2017–2021 m. atstovavo Oklahomos universiteto „Sooners", 2021–2022 m. – Šiaurės Karolinos universiteto „Tar Heels" komandoms.

2022 m. NBA naujokų biržoje nepašauktas, B. Menekas profesionalo karjerą pradėjo Australijoje, Perto „Wildcats" klube. Australijoje žaidėjas per rungtynes vidutiniškai rinkdavo po 13,1 taško, sugriebdavo po 5,3 atšokusio kamuolio ir atlikdavo po 1,7 rezultatyvaus perdavimo. 2023 m. vasarį persikėlė į Turkijos krešinio lygos klubą Bursos „Tofaş" (vidutiniškai pelnydavo po 15,4 taško, atkovodavo po 5,9 atšokusio kamuolio bei atlikdavo po 1,6 rezultatyvaus perdavimo per rungtynes). 2023 m. liepos 21 d. sudarė „1+1" sutartį su Kauno „Žalgiriu". 2024 m. kovo 14 d. dvejiems metams (1+1) pratesė kontraktą su Kauno klubu.

Žaidėjo profilis
----------------

B. Menekas pasižymi labai geru tritaškių pataikymu („Tar Heels" – 40,3 %, „Wildcats" – 40,6 %, „Tofaş" – 35 %). Žaidėjo ištiestų rankų ilgis (angl. *wingspan*) – 217 centimetrų.

Pasiekimai
----------

* 2024 m. Karaliaus Mindaugo taurės laimėtojas

Šaltiniai
---------

1. ↑  Paskutinis naujokas: „Žalgiris" užtvirtino susitarimą su aukštaūgiu, *basketnews.lt*
2. ↑  Oficialu: Manekas pratęsė sutartį su „Žalgiriu", *basketnews.lt*
3. ↑  BRADY MANEK TOTALS, *proballers.com*



|  |  |  |  |  |  |  |
| --- | --- | --- | --- | --- | --- | --- |
| 

| Ž • A • RKauno „Žalgirio" sudėtis |
| --- |
|  |
| Treneris: Andrea Trinchieri |
|  |
| 
*2* Evans · *4* Lekavičius · *8* Hayes · *9* Giedraitis · *10* Šmits · *12* Montvila · *15* Birutis · *16* Lukošiūnas · *26* Sumner · *31* Butka · *33* Dimša · *35* Lavrinovičius · *45* Manek · *51* Butkevičius · *92* Ulanovas |  |

 |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Arnold Volpe** |
| --- |
|  |
| Gimė | 1869 m. liepos 9 d.Kaunas, Rusijos imperija |
| Mirė | 1940 m. vasario 2 d. (70 metų)Majamis, JAV |
|  |
| Veikla | kompozitorius, smuikininkas, dirigentas |

**Arnoldas Volpė** (*Arnold Volpe*, 1869 m. liepos 9 d. Kaune – 1940 m. vasario 2 d. Majamyje) – JAV kompozitorius, dirigentas, smuikininkas.

Biografija
----------

Gimė 1869 m. liepos 9 d. Kaune. Mokėsi Sankt Peterburgo konservatorijoje. 1898 m. emigravo į JAV, nuo 1902 m. dirigavo jaunimo simfoniniam orkestrui Niujorke. 1904–1914 m. vadovavo savo vardo simfoniniam orkestrui. Nuo 1918 m. diriguodavo vasaros koncertams *Lewihson* stadione. 1919–1922 m. Vašingtono nacionalinės operos muzikos direktorius. 1922–1925 m. Kanzas Sičio konservatorijos direktorius. 1926 m. įkūrė Majamio universiteto simfoninį orkestrą. Mirė 1940 m. vasario 2 d. Majamyje. 1954 m. Majamyje atidaryta jo vardu pavadinta muzikos mokykla.

Literatūra
----------

* Volpe, Marie (1950). Arnold Volpe, Bridge between Two Musical Worlds. Coral Gables, Fla.: University of Miami Press.
* Howard, John Tasker (1939). Our American Music: Three Hundred Years of It. New York: Thomas Y. Crowell Company.
*Kitos reikšmės – Centrinis stadionas.*
Koordinatės: 56°17′39″š. pl. 22°20′26″r. ilg.﻿ / ﻿56.2942°š. pl. 22.3405°r. ilg.﻿ / 56.2942; 22.3405

| Mažeikių miesto centrinis stadionas |
| --- |
|  |
| Oficialus pavadinimas | Mažeikių miesto centrinis stadionas |
| Vieta | Sedos g. 57, Mažeikiai |
| Pradėtas statyti | 1990 m. |
| Atidarytas | 1992 m. |
| Renovuotas | 2009–2010 m. |
| Savininkas | Mažeikių sporto centras |
| Talpa | 2400 |
| Nuomininkai | FK Atmosfera (2012) |

**Mažeikių miesto centrinis stadionas** – futbolo stadionas Mažeikiuose. Stadionas talpina 2400 žiūrovus, šiame stadione pasiektas Lietuvos A lygos lankomumo rekordas – 10 000 žmonių.[reikalingas šaltinis]

Istorija
--------

2010 m. gegužės 30 d. stadionas atidarytas po renovacijos. Tądien vietos komanda pralaimėjo A lygos rungtynes Sūduva Marijampolė ekipai 1-2.

Stadionas
---------

Stadione įrengtos laikinos modulinio tipo persirengimo ir sanitarinės patalpos varžybų dalyviams, teisėjams, 2400 individualių sėdimų vietų žiūrovams, automatinė vejos laistymo sistema. Šalia stadiono yra treniruočių aikštė (dirbtinės dangos aikštė), kuri buvo baigta įrenginėti 2015 m.

Pastaraisiais metais vietos klubui rengiantis I lygos ir A lygos varžyboms Mažeikių stadione atlikta nemažai infrastruktūros atnaujinimo darbų: įrengta 2400 individualių sėdimų vietų žiūrovams, parengtos papildomos mobilios persirengimo bei sanitarinės patalpos žaidėjams, delegatams, medicinai, žiniasklaidos atstovams, žymiai pagerinta aikštės kokybė, įrengta vejos laistymo sistema. Pagrindinis finansavimas: privatūs rėmėjai, VšĮ „Mažeikių sporto centras".

Galerija
--------

* 
* 
* 
*

Šaltiniai
---------

1. ↑  Gediminas Kalinauskas. Lietuvos futbolo raida (1905–2018). – 2020 m. // psl. 2011.
2. ↑
3. ↑
*Kitos reikšmės – Centrinis stadionas.*
Koordinatės: 55°54′34″š. pl. 21°04′16″r. ilg.﻿ / ﻿55.9095°š. pl. 21.07108°r. ilg.﻿ / 55.9095; 21.07108

| Palangos centrinis stadionas |
| --- |
| Rungtynės Palangos centriniame stadione |
| Oficialus pavadinimas | Palangos miesto centrinis stadionas |
| Vieta | Palanga, Lietuva |
| Renovuotas | 2015 m. |
| Operatorius | „Palangos sporto centras" |
| Paviršius | Žolė |
| Talpa | 1500 žiūrovų |
| Lauko matmenys | 105×68 m |
| Nuomininkai | FK Palanga |

**Palangos miesto centrinis stadionas** (arba ***Palangos centrinis stadionas***) – daugiafunkcis stadionas Palangos centre, šalia Palangos arenos. Charakteristikos:

* Aikštės matmenys: 105×68 m, natūrali žolė.
* Talpa – 1500 vietų, iš jų 556 dengtos.
* VIP ložėje 22 vietos, spaudai skirta 10 vietų.

Istorija
--------

Stadionas iš tribūnų
1989 m. Palangos stadiono veja buvo geriausių ne tik Lietuvoje, bet ir viena geriausių TSRS. 2014 m. pradėta renovacija, 2015 m. rugpjūtį stadionas atidarytas po renovacijos – gražiai įrengtas, su bėgimo takais ir tribūna žiūrovams.

Rekonstrukcijos darbai stadione prasidėjo 2014 m. 2015 m. vyko stadiono rekonstrukcija. Buvo įrengta speciali, stadionams ir aikštynams pritaikyta lietaus surinkimo nuotekų sistema, elektros tinklai, pakeista laistymo sistema. Įrengtos šuolių į tolį, rutulio stūmimo, disko ir kūjo metimo sektorių požeminės dalys. Atlikti kiti darbai (dažymas).

2015 m. rugpjūčio pradžioje iškilmingai atidarytas renovuotas stadionas. Palangos stadiono rekonstrukcija kainavo daugiau nei 650 tūkst. eurų.

Stadione yra rungtyniavusios FK Palanga ir Gintaras komandos.

Šaltiniai
---------

|  |  |
| --- | --- |
|  | **Vikiteka: Palangos centrinis stadionas** – vaizdinė ir garsinė medžiaga  |

1. ↑  Gediminas Kalinauskas. Lietuvos futbolo raida (1905–2018). – 2020 m. // psl. 1025.
2. ↑   Archyvuota kopija 2018-02-27 iš Wayback Machine projekto.
3. ↑
4. ↑
5. ↑
| **Danielius Kleinas** |
| --- |
| Gimė | 1609 m. gegužės 30 d.Tilžė, Prūsijos kunigaikštystė |
| Mirė | 1666 m. lapkričio 28 d. (57 metai)Tilžė, Prūsijos kunigaikštystė |
|  |
| Veikla | liuteronų kunigas, lietuvių raštijos kūrėjas |
|  |
| Alma mater | Karaliaučiaus universitetas |

**Danielius Kleinas** (vok. *Daniel Klein*, 1609 m. gegužės 30 d. Tilžėje – 1666 m. lapkričio 28 d. ten pat) – Mažosios Lietuvos evangelikų liuteronų kunigas, lietuvių raštijos kūrėjas. D. Kleinas yra raidės *ė* sukūrėjas.

Biografija
----------

Mokėsi Tilžės gimnazijoje. 1636 m. filosofijos magistro laipsniu baigė Karaliaučiaus universitetą. Buvo įšventintas kunigu. Nuo 1637 m. iki mirties kunigavo Tilžės lietuvių bažnyčioje. Mokėjo vokiečių, graikų, lotynų, lietuvių, sirų, judėjų ir arabų kalbas.

1653 m. Karaliaučiuje lotynų kalba išleido pirmąją lietuvių kalbos gramatiką „Grammatica Litvanica". Ją rašydamas daugiausia rėmėsi lotynų kalbos gramatikų tradicine schema bei kai kuriomis graikų ir hebrajų kalbų gramatikomis. Faktinę medžiagą ėmė iš gyvosios kalbos ir lietuviškų raštų. 1654 m. Karaliaučiuje išleido šios gramatikos santrauką vokiečių kalba „Compendium Litvanico-Germanicum". Abi gramatikos išleistos 1977 m. Hamburge, su vertimais į lietuvių kalbą – 1957 m. Vilniuje.

Danieliaus Kleino gramatikos turėjo didelę reikšmę lietuvių kalbotyros raidai. Jose pirmą kartą sistemingai aprašyta lietuvių kalbos gramatinė sandara, nustatytos pastovesnės bendrinės kalbos normos, paremtos vakarų aukštaičių tarme. Buvo parengęs vokiečių-lietuvių kalbų žodyną (neišspausdintas). 1666 m. parengė ir išleido giesmyną „Naujos giesmju knygos" (2 leidimas 1685 m. 3 leidimas 1705 m.) ir maldaknygę „Naujos, labbay priwalingos ir duszoms naudingos maldų knygeles" (229 giesmės), kuri iki XX a. pradžios daug kartų perspausdinta. Giesmes redagavo kalbos ir eilėdaros požiūriu, kėlė lietuvių eiliavimo kultūrą. Danielius Kleinas koregavo J. Bretkūno „Biblijos" vertimo 4 dalį.

Literatūra
----------

* Pirmoji lietuvių kalbos gramatika, Vilnius, 1653 m.
* T. Buchienė, J. Palionis. Pirmosios spausdintos lietuvių kalbos gramatikos. Pirmoji lietuvių kalbos gramatika, Vilnius, 1957 m.
* Algirdas Sabaliauskas. Lietuvių kalbos tyrinėjimo istorija, d. 1, Vilnius, 1979 m.
* Zigmas Zinkevičius. Lietuvių kalbos istorija, t. 3, Vilnius, 1988 m.

Šaltiniai
---------

1. ↑  HENRIKAS ZABULIS. LIAUPSĖS DANIELIUI KLEINUI. KNYGOTYRA. 2001. 37 PDF
2. ↑  Algirdas Sabaliauskas. *Danielius Kleinas*. Visuotinė lietuvių enciklopedija, T. X (Khmerai-Krelle). – Vilnius: Mokslo ir enciklopedijų leidybos institutas, 2006. 251 psl.
| **Liliuokalanihav. *Liliʻuokalani*** |
| --- |
| Havajų karalienė |
|  |
| Kalākaua |
| Gimė | 1838 m. rugsėjo 2 d.Honolulu, Havajų karalystė |
| Mirė | 1917 m. lapkričio 11 d. (79 metai)Honolulu, Havajų teritorija, JAV |
| Sutuoktinis (-ė) | John Owen Dominis |
|  Havajų karalienė |
| Valdė | 1891 m. sausio 29 d. – 1893 m. sausio 17 d. |
| Pirmtakas | Kalākaua |
| Parašas |
|  |

**Liliuokalani** (hav. *Liliʻuokalani*, gim. ***Lydia Liliʻu Loloku Walania Kamakaʻeha***; 1838 m. rugsėjo 2 d. – 1917 m. lapkričio 11 d.) – Havajų karalystės valdančioji karalienė ir paskutinė šalies monarchė, valdžiusi šalį nuo 1891 m. sausio 29 d. iki monarchijos nuvertimo 1893 m. sausio 17 d.

Liliuokalani gimė 1838 m. rugsėjo 2 d. Honolulu mieste, tėvams Analea Keohokālole ir Caesar Kapaʻakea. Ją įsivaikino vadas Abner Pākī su žmona Laura Kōnia, kur ji augo su jų dukra Bernice Pauahi Bishop. Kartu su broliais ir pusbroliais ji buvo karaliaus paskelbta kaip viena iš galimų būsimųjų kandidačių į šalies sostą. Jos broliui David Kalākaua tapus karaliumi, ji bei broliai gavo vakarietiško stiliaus titulus – tapo princais ir princesėmis. Kai 1877 m. mirė jos jaunesnysis brolis Leleiohoku II, ji buvo paskelbta sosto įpėdine.

1891 m. sausio 29 d. praėjus devynioms dienoms po šalį valdžiusio jos brolio mirties, oficialiai tapo karaliene ir pirmąja ir vienintele Havajų karalystės moterimi monarche. Valdymo metais ji bandė įvesti naują šalies konstituciją, turėjusią atkurti tiek monarchijos galias, tiek ir suteikti visuotinę balsavimo teisę. Išsigandę jos siekių panaikinti senąją „Durtuvų" konstituciją, proamerikietiškai nusiteikę asmenys išprovokavo perversmą.

Po šio įvykio buvo sukurta Havajų respublika, nors pagrindiniu tikslu buvo salyno JAV aneksija. Po nesėkmingo sukilimo, siekusio atstatyti monarchiją, šalies valdžia paskelbė buvusiai karalienei namų areštą. 1895 m. sausio 24 d. ji buvo priversta oficialiai atsisakyti sosto. Nors buvo bandymų monarchiją atstatyti ir pasipriešinti būsimajai aneksijai, Ispanijos–JAV karo metu Havajai tapo Jungtinių Valstijų teritorija.

Šaltiniai
---------

1. ↑  Kuykendall 1967, pp. 474–76.
2. ↑  „By Authority". *The Daily Bulletin*. **XV** (25). Honolulu. January 30, 1891. Image 2, col. 1. Suarchyvuota iš originalo October 3, 2017. Nuoroda tikrinta October 15, 2017.
3. ↑
4. ↑

Literatūra
----------

* Kuykendall, Ralph Simpson (1967). *The Hawaiian Kingdom 1874–1893, The Kalakaua Dynasty*. **3**. Honolulu: University of Hawaii Press. ISBN 978-0-87022-433-1. OCLC 500374815. Suarchyvuota iš originalo January 20, 2015. Nuoroda tikrinta June 15, 2014.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Kiritimati salos, didžiausios iš Linijinių salų grupės, palydovinė nuotrauka.
**Linijinės salos** (angl. *Line Islands*) arba **Ekvatoriaus salos** (angl. *Equatorial Islands*) - tai grupė vienuolikos atolų ir mažų koralinių salų esančių į pietus nuo Havajų salų, Ramiajame vandenyne iš kurių aštuonios priklauso Kiribačiui, o likusios trys priskiriamos JAV mažų išorinių salų grupei. Linijinės salos priklauso vienai anksčiausių laiko juostų žemėje UTB +14. Geografiškai ši salų grupė dar skiriama į pogrupius: šiaurės, centrinį ir pietų. Tik trys salos yra gyvenamos ir 2005 m. surašymo duomenimis ten gyveno 8 809 gyventojų, iš kurių 5115 gyveno Kiritimati saloje, 2539 – Tabuaerane, o 1155 – Teraina.

Salos
-----

* Šiaurės
	+ Kingmano rifas (JAV teritorija)
	+ Palmyros atolas (JAV teritorija)
	+ Teraina (Kiribatis)
	+ Tabuaeranas (Kiribatis)
	+ Kiritimati (Kiribatis)
* Centrinės
	+ Džarvio sala (JAV teritorija)
	+ Maldeno sala (Kiribatis)
	+ Filipo rifas
	+ Starbako sala (Kiribatis)
* Pietų
	+ Karolinos sala (Kiribatis)
	+ Vostoko sala (Kiribatis)
	+ Flinto sala (Kiribatis)


|  |  |
| --- | --- |
| **Kiribačio salynai** |  |
| Gilberto salos | Fenikso salos | Linijinės salos |
Atlanto vandenyno srovių žemėlapis (1943 m.)
**Golfo srovė** (angl. *Gulf Stream*) – galinga, šilta ir greita Atlanto vandenyno paviršiaus srovė, susiformuojanti Meksikos įlankoje iš Floridos srovės; tekanti pro Floridos sąsiaurį, už jo papildoma Antilų srovės, toliau pagal rytines JAV pakrantes, Niufaundlendą ir kertanti Atlanto vandenyną (pereinanti į Šiaurės Atlanto srovę). Ties maždaug 30°V, 40°Š srovė skyla į dvi dalis: šiaurinė dalis teka šiaurinės Europos link, pietinė vakarų Afrikos link. Prie Niufaundlendo susiduria su šaltąja Labradoro srove. Golfo srovė veikia Šiaurės Amerikos bei Europos vakarinės pakrantės klimatą. 

Srovės plotis paprastai 80–150 km, gylis – 800–1200 m. Šiuo metu greitis didžiausias tėkmės paviršiuje, iki 2 m/s. Srovės greitį, vandens temperatūrą ir druskingumą labiausiai lemia pasatai.

Vis dėlto, naujausi tyrimai rodo, kad Golfo srovės galia blėsta, jos vandens judėjimo greitis kasmet mažėja. Todėl tikėtina, kad ateityje Šiaurės Europos klimatas dėl to bus daug vėsesnis.

Šaltiniai
---------

1. ↑  *Rimas Žaromskis. Golfo srovė*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004. 795 psl.


Blogiausi Faktai
| Drūkša |
| --- |
| **Ilgis** | 48,1 km |
| **Baseino plotas** | 1008 km² |
| **Vidutinis debitas** | 6,35 m³/s |
| **Ištakos** | Gireišiai |
| **Žiotys** | Dysna |
| **Šalys** | Baltarusija |

**Drūkša** (blrs. *Дрысвята, Друкша*) – upė Baltarusijoje (Breslaujos rajone), Dysnos kairysis intakas. Ilgis 48,1 km, baseino plotas 1008 km², iš jų Lietuvoje 310 km². Prasideda Baltarusijoje, Gireišių (blrs. *Гірэйшы*) apylinkėse, prie Lietuvos-Baltarusijos sienos. Anksčiau upės ištaka buvo Drūkšių ežeras. 1953 m. pastatyta hidroelektrinė „Tautų draugystė" prie Drūkšos kairiojo intako Prorvos, Drūkšos vaga žemiau Apyvardės žiočių buvo pertverta aklina žemių užtvanka. Upės vaga žemiau užtvankos išseko, apžėlė žole ir krūmais. Drūkša vėl atgyja tik už Prorvos žiočių.

Teka per Ilgio, Boginių ežerus. Įteka į Dysną 1 km nuo Lietuvos sienos, ties Kazėnais. Vagos plotis 12–20 m, gylis 1,6-2,5 m. Vidutinis nuolydis 0,36 m/km. Srovės greitis 0,2-0,4 m/s. Vidutinis debitas žiotyse 6,35 m³/s.

Prie Drūkšos yra gyvenvietės: Padrūkša, Sipavičiai, Vuscė, Kazėnai.

Vandenvardis kildinamas nuo žodžio *drūktas* („drūtas, stiprus, didelis").

Šaltiniai
---------

1. ↑  Upių baseinų rajonai (UBR): Nemuno UBR, Lielupės UBR, Dauguvos UBR, Ventos UBR Archyvuota kopija 2010-05-28 iš Wayback Machine projekto.
2. ↑  Algirdas Rainys. *Drūkša*. Visuotinė lietuvių enciklopedija, T. V (Dis-Fatva). – Vilnius: Mokslo ir enciklopedijų leidybos institutas, 2004. 157 psl.
3. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 92
Drūzų moteris su tanturu (Libanas, ~1870 m.
Atkurtas XIX a. Libano kunigaikštytės kostiumas su tanturu
**Tanturas** (angl. *tantour, tantoor*) – smailaus kūgio pavidalo aukšta moteriška kepurė, panašį į europinį heniną, XIX a. populiari Levante. Pasidarė reta po 1850 m.

Tanturų dėvėjimo tradicija Libane ilgiau išsilaikė drūzų bendruomenėse.

Tanturą ant galvos laikė apie galvą aprišti kaspinai. Apie tanturo pagrindą būdavo aprišamas šilko šalis, o nuo smaigalio būdavo nukaręs baltas šydas. Tanturo aukštis ir sudėtis koreliavo su nešiotojos turtingumu. Prabangiausi tanturai būdavo auksiniai, siekdavo 75 cm aukštį. Kai kurie būdavo inkrustuoti perlais ir kitokiais brangakmeniais.

Tanturas būdavo įprasta jaunikio dovana jaunajai vestuvių dieną.

Nuorodos
--------

1. ↑  "19th Century Lebanese Princess", *Almashriq*, NO: Hiof
2. ↑  „The Tantour or Shihabbiyeen". TRMKT. Suarchyvuotas originalas 2016-03-03. Nuoroda tikrinta 2010-08-16.
3. ↑  „Origin of Levantine Costumes". NO: Hiof. Nuoroda tikrinta 2010-08-16.
| Arukasasisp. *Arucas* |
| --- |
|              |
| *Arukaso reginys* |
|  |
| 

ArukasasArukasas

28°07′06″ š. pl. 15°31′24″ v. ilg.﻿ / ﻿28.11833°š. pl. 15.52333°r. ilg.﻿ / 28.11833; 15.52333﻿ (Arukasas)Koordinatės: 28°07′06″ š. pl. 15°31′24″ v. ilg.﻿ / ﻿28.11833°š. pl. 15.52333°r. ilg.﻿ / 28.11833; 15.52333﻿ (Arukasas) |
|  |
| Laiko juosta: (UTC+0)------ vasaros: (UTC+1) |
|  |
| **Valstybė** | Ispanijos vėliava Ispanija |
| **Regionas** | Kanarų salos Kanarų salos |
| **Provincija** | Las Palmaso provincija |
|  |
| **Gyventojų** (2023) | 4 768  |
| **Altitudė** | 240 m |
|  |
|  **Vikiteka** | Arukasas |

**Arukasas** (isp. *Arucas*) – miestas ir savivaldybė Ispanijoje, Kanaruose, Gran Kanarijos salos šiaurės rytinėje dalyje, 5 km į vakarus nuo Las Palmaso. Keliai į Las Palmasą, Terorą, Galdarą. Į šiaurę nuo miesto praeina greitkelis GC-2. Miestas įsikūręs kalnų pašlaitėje, 240 m aukštyje. Verčiamasi žemės ūkiu (daugiausia bananų auginimu), romo gamyba.

Miestelio įžymybė – neogotikinė Šv. Jono Krikštytojo bažnyčia, 1909–1977 m. pastatyta senosios Arukaso bažnyčios vietoje. Taip pat išlikę kitų senųjų pastatų, yra botanikos sodas.

Istorija
--------

Arukasas augo kaip cukranendrių auginimo centras. Miesto statusas suteiktas 1894 m.

Savivaldybė
-----------

Arukaso savivaldybė užima 32,8 km² plotą, 2023 m. gyveno 38 655 gyventojai.

Be Arukaso miestelio į savivaldybę patenka šios didesnės gyvenvietės (gyventojų skaičius 2023 m.):

* Kardonesas (3002)
* Banjaderosas (1522)
* Los Portalesas (1394)
* San Fransisko Chavjeras (1385)
* El Puertiljas (1328)
* Hoja de San Chuanas (1252)
* El Tereras (1012)
* Lomo Arukasas (939)
* Chuanas XXIII (891)
* Puente de Arukasas (853)

Arukaso savivaldybė Gran Kanarijoje
* Arukaso senamiestisArukaso senamiestis
* Arukaso senamiestisArukaso senamiestis
* Šv. Jono Krikštytojo bažnyčiaŠv. Jono Krikštytojo bažnyčia

Šaltiniai
---------

1. ↑  ARUCAS: in Las Palmas (Canarias), *citypopulation.de*
2. ↑  INE
| **Nomascus leucogenys** |
| --- |
| Baltaskruostis gibonas (Nomascus leucogenys)Šiaurinis baltaskruostis gibonas (*Nomascus leucogenys*):patelė kairėje, patinas dešinėje |
| Apsaugos būklė |
| Grėsmingai nykstantys  (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Primatai  *( Primates)* |
| Šeima: | Gibonai  *( Hylobatidae)* |
| Gentis: | *Nomascus*  *( Nomascus)* |
| Rūšis: | Šiaurinis baltaskruostis gibonas  *( Nomascus leucogenys)* |

 |
| Paplitimas |

 **Šiaurinis baltaskruostis gibonas** (*Nomascus leucogenys*) – gibonų (*Hylobatidae*) šeimos primatas. Rūšis paplitusi Pietryčių Azijoje: atskiruose arealuose šiaurės Laose, Vietname, seniau gyveno ir Kinijoje, pietų Junane, bet 2013 m. pripažinti išnykusiais. Panašiame areale gyvena giminingas juodketeris gibonas (*Nomascus concolor*), o piečiau gyvenantys baltaskruosčiai gibonai 2001 m. atskirti į naują rūšį – pietinius baltaskruosčius gibonus (*Nomascus siki*).

Tiek patinai, tiek patelės panašaus dydžio – 45–63 cm ilgio, sveria ~5,7 kg – tačiau skiriasi kailio spalva. Patinai juodi, su baltais skruostais, o patelės kremiškai baltos, juodu snukiu. Galūnės labai ilgos, uodegos neturi. Prisitaikę gyventi medžiuose.

Šiaurinio baltaskruosčio gibono patelė po 7 mėnesių nuo apvaisinimo atveda vieną jauniklį. Jį žindo du metus. Nuo tėvų atsiskiria 6–7 metų amžiaus. Išgyvena ~28 metus.

Šie gibonai gyvena drėgnųjų atogrąžų miškų medžių lajoje, ant žemės beveik nenusileidžia. Juda galūnėmis kabindamiesi už šakų. Gyvena monogaminėmis šeimomis su 3–4 jaunikliais. Maitinasi daugiausia vaisių minkštimu, kartais ėda ir lapus, žiedus, vabzdžius. Didžiąją dalį dienos praleidžia judėdami medžiais ir ieškodami maisto.

Šiauriniai baltaskruosčiai gibonai kartais medžiojami dėl mėsos. Rūšiai gresia išnykimas dėl miškų kirtimo ir taip mažėjančių tinkamų buveinių bei maisto išteklių, miškų pramonės, karinių veiksmų.

* PatelėPatelė
* PatinasPatinas
* Patelė su jaunikliuPatelė su jaunikliu
* Patelė krapšo patino kailį, ieškodama parazitųPatelė krapšo patino kailį, ieškodama parazitų

Šaltiniai
---------

1. ↑   „IUCN Red List - Nomascus leucogenys". IUCN Red list.
2. 1 2 3 4 5  *Nomascus\_leucogenys*,ADW – Animal Diversity Web. University of Michigan, Museum of Zoology.


|  |  |
| --- | --- |
|  | **Vikiteka: Šiaurinis baltaskruostis gibonas** – vaizdinė ir garsinė medžiaga  |
| Eris |
| --- |
|  |
| Vieta | Kanados vėliava KanadaJungtinių Amerikos Valstijų vėliava Jungtinės Amerikos Valstijos |
| Plotas | 25 745 km² |
| Kranto linijos ilgis | 4385 km |
| Vidutinis gylis | 19 m |
| Didžiausias gylis | 64 m |
| Tūris | 484 km³ |
| 

Žemėlapis rodantis  vietą.Eris

  |
| **Koordinatės** |  42°15′0″ š. pl. 80°59′0″ v. ilg.﻿ / ﻿42.25000°š. pl. 80.98333°r. ilg.﻿ / 42.25000; 80.98333Koordinatės: 42°15′0″ š. pl. 80°59′0″ v. ilg.﻿ / ﻿42.25000°š. pl. 80.98333°r. ilg.﻿ / 42.25000; 80.98333 |
|  |
|  Vikiteka | Eris |

**Erio ežeras** (pranc. *Lac Érié*, angl. *Lake Erie*) – vienas didžiausių Kanados, JAV ir viso pasaulio ežerų. Palyginus su kitais Didžiaisiais ežerais – Eris ketvirtas pagal dydį, piečiausias, sekliausias, ir pagal tūrį mažiausias ežeras.

Geografija
----------

Erio ežeras kitų Didžiųjų ežerų fone
Priklauso dviem valstybėms JAV: Ohajo, Mičigano, Pensilvanijos, Niujorko valstijoms; ir Kanados Ontarijo valstijai. Ežero pavadinimas kilęs iš apylinkėse gyvenusių indėnų Erio genčių.

Eris virš jūros lygio iškilęs 174 m. Jo plotas – 25 745 km², didžiausias ilgis 388 km ir plotis 92 km. Į Erį įteka Detroito upė, į Ontarijo ežerą išteka Niagara, garsėjanti Niagaros kriokliu. Kanados pusėje įkurtas Pilio kyšulio nacionalinis parkas. Ežero pakrantėse auga plačialapių miškai.

Ekonomika
---------

Ežeras laivybos kanalais sujungtas su Ontarijo ežeru ir Hudzono upe, yra Šv. Lauryno vandens kelio dalimi. Žiemos metu ežeras užšąla. Ežero apylinkės palankios vystyti žemės ūkiui. Ežere vykdoma komercinė žvejyba. Ant ežero kranto įsikūrę Klyvlendo, Bafalo, Toledo (JAV) miestai.

Šaltiniai
---------

1. ↑  *Erie'o ežeras*. Visuotinė lietuvių enciklopedija, T. V (Dis-Fatva). – Vilnius: Mokslo ir enciklopedijų leidybos institutas, 2004. 553 psl.


|  |  |  |  |
| --- | --- | --- | --- |
| 

| Ž • A • RŠiaurės Amerikos Didieji ežerai |
| --- |
|  |
| 
Aukštutinis · Mičiganas · Huronas · Eris · Ontarijas |

 |
| Teresa Orlowski |
| --- |
|  |
|  |
|  |
| Tikras vardas | Teresa Orlowska |
|  |
| Gimė | 1953 m. liepos 29 d. (70 metų)  Vroclavas, Lenkija |
|  |
| Šalis |  Lenkija |
|  |  |
|  |  |
|  |  |
|  |  |
|  |  |
|  |
|  |  |
|  |  |
|  |
|  |
|  |
|  |

**Teresa Orlovski** (tikras vardas – *Teresa Orlowska*g. 1953 m. liepos 29 d. Vroclavas) – lenkų kilmės buvusi Vokietijos pornografinių filmų aktorė ir prodiuserė.

Biografija
----------

Teresa Orlovski gimė Vroclave, po metų jos tėvai persikėlė į Krokuvą. Čia gimė dar du jos broliai.

Teresa mokėsi veterinarijos ir net svarstė galimybę tapti vienuole.

1979 metais ji emigravo į Vakarų Vokietiją ir įsikūrė Bohume. Čia ji dirbo padavėja įvairiuose baruose, o 1981 metais, susipažinusi su fotografu Peter Filip, pradėjo pozuoti suaugusiems skirtiems žurnalams, kurių leidėjas buvo vienas didžiausių Europos pornografijos kūrėjų Hansas Moseris. Netrukus Teresa asmeniškai susipažino su Hansu, o po metų už jo ištekėjo.

Metusi kitus darbus, 1982 metais Teresa Hanoveryje įkūrė kompaniją VTO (Video Teresa Orlowski), pradėjusią ne tik suaugusiems skirtų žurnalų leidybą, bet ir porno filmų kūrimą.

1983 metais, sulaukusi 30, Teresa pirmą kartą išmėgino save aktorės amplua filme „Go For It". Po dvejų metų pasirodė pirmasis filmas iš serijos „Foxy Lady", pavertęs ją didžiausia Vokietijos pornografinių filmų žvaigžde.

Per 6 metus trukusią aktorės karjerą Teresa Orlowski nusifilmavo 14 juostų, tačiau to pakako pasiekti didžiulį populiarumą visoje šalyje.

Nustojusi filmuotis, Teresa toliau vystė savo kompanijos veiklą, leisdama erotinio pobūdžio žurnalus ir kurdama filmus suaugusiems. 

1990 metais VTO buvo įkūrusi palydovinį pornografinį kanalą, tačiau po kurio laiko jis buvo uždraustas.

Šeima
-----

1982 – 1989 buvo ištekėjusi už Hanso Moserio. Tai buvo jos antroji santuoka.

Šiuo metu gyvena Ispanijoje, Marbeloje.

Šaltiniai
---------

1. 1 2  „teresa-orlowski". Suarchyvuotas originalas 2007-10-08. Nuoroda tikrinta April 29, 2013. `{{cite web}}`: Cite has empty unknown parameter: `|3=` (pagalba)
2. ↑  „teresa-orlowski". Nuoroda tikrinta April 29, 2013. `{{cite web}}`: Cite has empty unknown parameter: `|1=` (pagalba)

Nuorodos
--------

|  |  |
| --- | --- |
|  | **Vikiteka: Teresa Orlowski** – vaizdinė ir garsinė medžiaga  |

* IMDb profilis